Petras Šimeliūnas

Petras Šimeliūnas (g. 1959 m. gegužės 6 d. Pasvalyje) – lietuvių ekonomistas, diplomatas.

 Biografija 
1977–1982 m. studijavo elektromechaniką tuometiniame Kauno politechnikos institute, 1986–1990 m. ekonomiką Vilniaus universitete bei 1990–1991 m. – Maskvos tarptautinių santykių institute.

1994–1996 m. buvo Lietuvos užsienio reikalų ministerijos Europos integracijos departamento pirmasis sekretorius, direktoriaus pavaduotojas. 1996–1997 m. dirbo patarėju Lietuvos ambasadoje Prancūzijoje, 1997–1998 m. vadovavo kanceliarijai Lietuvos nuolatinėje atstovybėje prie UNESCO Paryžiuje.

2000 m. buvo Lietuvos Respublikos Seimo Pirmininko patarėjas, 2000–2003 m. – Lietuvos užsienio reikalų ministro patarėjas. 2003–2007 m. vėl dirbo Lietuvos ambasados Prancūzijoje ministru-patarėju.

Nuo 2007 iki 2009 m. vadovavo URM Eksporto ir investicijų departamentui, vėliau buvo ambasadorius ypatingiems pavedimams URM Lotynų Amerikos, Afrikos, Azijos ir Okeanijos departamente.

2010–2013 m. – Lietuvos ambasadorius Indijoje. (Bernardinai.lt) 2010 m. balandžio 8 d. P. Šimeliūnas Indijos Prezidentei Pratibhai Patil įteikė skiriamuosius raštus.  (Sarkari.com).

Šiuo metu - ambasadorius ypatingiems pavedimams Lietuvos URM Išorinių ekonominių santykių departamente.

 Šaltiniai 

 Nuorodos 
 Tūkstantmečio žmonės. Petras Šimeliūnas

|-

|-

Kategorija:Lietuvos diplomatai
Kategorija:Lietuvos ambasadoriai Indijoje